Som barn udviklede van Meegeren entusiasme for malerierne fra den [[Den hollandske guldalder|hollandske guldalder]], og han satte sig som mål selv at blive kunstner. Da han forsøgte at etablere sig, afviste mange kunstkritikere hans arbejder som ufokuserede, og van Meegeren fik den opfattelse, at de havde ødelagt hans karriere. Han besluttede derfor at bevise sit talent ved at [[Forfalskning|forfalske]] malerier af nogle af verdens mest berømte kunstnere som [[Frans Hals]], [[Pieter de Hooch]], [[Gerard ter Borch]] og [[Johannes Vermeer]]. Han gengav stilarter og farver, anvendt af disse kunstnere med et så stort talent, at de mest fremtrædende kunstkritikere og eksperter betragtede hans malerier som ægte og undertiden som unikke. Hans mest succesfulde forfalskning var ''Måltid ved Emmaus'', der blev malet i 1937, mens han boede i det sydlige [[Frankrig]]. Dette maleri blev hyldet som en ægte [[Johannes Vermeer|Vermeer]] af berømte kunsteksperter som [[Abraham Bredius]]. Bredius roste ''det'' som et "mesterværk af Johannes Vermeer van Delft" og skrev begejstret om det "vidunderlige øjeblik", hvor han blev "så et hidtil ukendt maleri af en stor mester".<ref name="EV.com">{{Cite web|url=http://www.essentialvermeer.com/misc/van_meegeren.html|title=Han van Meegeren's Fake Vermeers Discovery|website=Essential Vermeer 2.0|access-date=2. september 2015}}</ref>
Jura Sikkerhed Kriminalitet